**ROTARY INTERNATIONAL**

**DISTRICT 1913**

**ROTARY KLUB HVAR**

**CROATIA**

**Hvar, 10.10.2017.g.**

**Rotary klub Hvar objavljuje**

**NATJEČAJ**

**za dodjelu stipendija redovitim studentima i srednjoškolcima za 2017./18. godinu**

1. Dodjeljuje se 1 stipendija.
2. Pravo sudjelovanja na natječaju imaju svi redovito upisani učenici srednjih škola:

- ako imaju prijavljeno prebivalište na otoku Hvaru,

- ako ne ostvaruju pravo na stipendiju po nekoj drugoj osnovi,

- ako im prosjek ocjena u prethodnom razredu iznosi najmanje 4,0 ili više,

- ako su slabijeg socijalno-ekonomskog statusa.

1. U slučaju istih ili sličnih uvjeta prednost pri dodjeli stipendija imaju:

- kandidati koji su bitno lošijeg socijalno-ekonomskog statusa, ili su djeca poginulih ili ranjenih u domovinskom ratu, odnosno kandidati bez jednog ili oba roditelja ili učenici koji potječu iz obitelji s više djece.

1. Pravo na stipendiju imaju svi redoviti studenti sveučilišnog preddiplomskog, diplomskog ili dodiplomskog studija na nekom od fakulteta:

- ako nastavljaju sa studijem na nekom od fakulteta odmah po završetku srednje škole,

- ako nisu, osim iz opravdanih razloga, ponavljali godinu studija (vrijedi za studente trećeg i kasnijih semestara studija),

- ako im je prosjek ocjena iz položenih ispita u dosadašnjem studiju 3,0 ili više (vrijedi za studente trećeg i kasnijih semestara studija),

- ako nisu stariji od 26 godina,

- ako su slabijeg socijalno-ekonomskog statusa

1. U slučaju istih ili sličnih uvjeta prednost pri dodjeli stipendija imaju:

- kandidati koji su bitno lošijeg socijalno-ekonomskog statusa, ili su djeca poginulih ili ranjenih u domovinskom ratu, odnosno kandidati bez jednog ili oba roditelja ili studenti iz obitelji s više djece.

1. Isti student može, ako zadovolji uvjete natječaja, ishoditi stipendiju i tijekom više studijskih godina.
2. Stipendija se dodjeljuju za razdoblje od 10 mjeseci u mjesečnom iznosu od 700,00 kuna.
3. Prijavnice se podnose na propisanom obrascu koji čini sastavni dio ovog Natječaja a koji se zajedno sa popisom potrebne dokumentacije može podići u Srednjoj školi Hvar i izdvojenoj lokaciji u Jelsi. Za sve dodatne informacije, svi zainteresirani mogu se obratiti na tel; 0915042286.
4. Dokumentacija se može preuzeti i na: <http://www.rotary.hr/webapp/f?p=1910:6:0::NO:6:P6_ID:119911> - Dokumenti
5. Prijave na natječaj se primaju do 1. studenog, 2017. na adresu: Rotary klub Hvar, Biskupa Jurja Dubokovića 74., 21450 Hvar, neposredno ili putem pošte u omotnicama s naznakom “natječaj za dodjelu stipendija”.

**Predsjednik: Fabijan Bronzović s.r.**